كاس لعالم د كورة د لعيالات 2023

كاس لعالم د كورة د لعيالات 2023 هيّ النسخة نمرة 9 ديال كاس لعالم د كورة د لعيالات، لي كاتدوز مرة كلا 4 سنين، و كاتنضّمها لفيفا. هاد التورنوا تلعبات ف ؤسطراليا و نيوزيلاندا، مابين 20 يوليوز و 20 غشت 2023. هادي أول كاس د كورة د لعيالات كاتنضمها كتر من دولة، و أول كاس لعالم بشكل عام كاتّلعب ف جوج د لكونفيديراليات (ؤسطراليا كاتلعب معا لكونفيديرالية د أسيا، و نيوزيلاندا معا ؤقيانوسيا). و هيّ أيضا أول كاس د لعيالات لاعبين فيها 32 فرقة بعدما كانو 24 ف لكيسان د لعالم لي قبل.

لماتش د لإفتتاح تّلعب مابين نيوزيلاندا و النورڤيج ف إيدن پارك، أوكلاند، ف 20 يوليوز 2023، و لفينال تّلعبات ف سيدني، ؤسطراليا ف 20 غشت 2023 مابين سپانيا و النڭليز. لمنتخب د ميريكان هوّ لي كان كيدافع على اللقب ديالو، بعدما دّا النوساخ اللّخّرين بجوج ف 2015 و 2019، ولاكين تّقصى من الدور التاني.

 التفاصيل التنضيمية 
 لبلان 
لبلان د لماتشات علنات عليه لفيفا ف 1 دجنبر 2021، و التوقيت تكونفيرما ف 24 أكتوبر 2022، يوماين مورا السحب د لقورعة.

 الجوايز لمالية 
ف يونيو 2023، علنات لفيفا على لقيمة لكاملة ديال الجوايز لمالية ل لمنتخبات لي غادي تشارك، لي كاتساوي 110 مليون دولار، لي زايدة ب 80 مليون دولار على التورنوا لي داز. عكس التورنوات لي دازو، لفيفا غادي تعطي لفلوس مباشرة ل اللعابات زيادة على الجامعة د لكورة، ف لوقت لي كانت قبل غير الجامعة لي كاتاخد لفلوس. هاد لقرار تدار بعدما خرجو تقارير بلي الجامعات د لكورة ديال بعض لبلدان ماكيخلصوش اللعابات ديالهوم مزيان ؤلا ماكيخلصوهومش ڭاع من لفلوس لي كاتعطي لفيفا.

 الترتيب شحال د لفراقي لمقدار (ب USD) ل الجامعة د لكورة ل كلّا لعّابة لمجموع لبطل1 $4.290.000 $270.000 $10.500.000 التاني1 $3.015.000 $195.000 $7.500.000 التالت1 $2.610.000 $180.000 $6.750.000 الرابع1 $2.455.000 $165.000 $6.250.000 كلاصمة 5 تال 8 (كار د فينال)4 $2.180.000 $90.000 $17.000.000 كلاصمة 9 تال 16 (الدور التاني)8 $1.870.000 $60.000 $26.000.000 كلاصمة 17 تال 32 (الدور اللول)16 $1.560.000 $30.000 $36.000.000 لمجموع32$110.000.000

 ختيار لبلدان لمضايفة 
الترشيحات ديال لبلدان لي بغاو يضايفو كاس لعالم د لعيالات تحلّو من فبراير 2019. 9 د لبلدان كانو مهتمين ب التنضيم ف لبدية، هوما لارجونتين، ؤسطراليا، بوليڤيا، لبريزيل، كولومبيا، الجاپون، و كوريا الجنوبية (لي كانت باغية تنضمو معا كوريا الشمالية)، نيوزيلاندا، و جنوب إفريقيا. بلجيكا تا هيّ كانت مهتمة ملي تمدد الدادلاين ديال دفع الترشيح، مي تخلات على الترشيح، و ف شتنبر 2019 تبعاتها تا بوليڤيا. ؤسطراليا و نيوزيلاندا علنو من بعد بلي بغاو يديرو ترشيح واحد مجموعين. الترشيحات لي بقاو ف اللخر بعد لإنسحاب ديال بعض لمرشحين، و تدار لڤوط، كانو بهاد الشكل:

+لڤوط على الترشيحاتالترشيحاتلڤوطالرونضة اللولةؤسطراليا و نيوزيلاندا22كولومبيا13مرفوض2مجموع لأصوات35لغالبية لمطلوبة18

 التيرانات 

ؤسطراليا و نيوزيلاندا ف لأصل قتارحو 13 تيران ف 12 مدينة يتّلعب فيهوم التورنوا. تختارو منهوم 9 د لمدون ب 10 د التيرانات ف اللخر على حساب الجاهزية ديالهوم تحت الشروط د لفيفا. تيران إدن پارك ف أوكلاند ستاضف لماتش د لإفتتاح. التيران د بريسبيين غادي يستاضف لماتش د الترتيب، و تيران ؤسطراليا ف سيدني غادي يستاضف لفينال.

 ؤسطراليا نيوزيلانداسيدني بريسبيينأوكلاندويلينڭطونتيران ؤسطرالياتيران سيدني د لفوتتيران بريسبيينإدن پاركتيران ويلينڭطون لإقليميشحال كيهز: 75.784شحال كيهز: 40.583شحال كيهز: 49.461شحال كيهز: 43.217شحال كيهز: 33.132alt=|180x180px180x180px|alt=alt=|180x180pxalt=|180x180pxalt=|لاإطار|180x180px ميلبورن پيرث أديلايددونيدينهاميلطونالتيران لمستطيلي د ميلبورنالتيران لمستطيلي د پيرثتيران هيندمارشتيران دونيدينتيران وايكاطوشحال كيهز: 27.706شحال كيهز: 18.727شحال كيهز: 13.557شحال كيهز: 25.947شحال كيهز: 18.009alt=|180x180px180x180px|alt=alt=|180x180pxalt=|لاإطار|180x180pxalt=|لاإطار|180x180px

 لفراقي لي مشاركين 
لكونفيديراكية د ؤروپا بوحدها نضّمات إقصائيات ديال كاس لعالم. لمنتخبات د لكونفيديراليات لخرين تأهّلو ب لوصول ل أدوار متقدّمة ف لكاس لقارية اللخرة ديال لقارة ديالهوم. 3 د لمنتخبات تأهلو بعد ماتشات حاسمة بين لكونفيديراليات.

 دور لڭروپات 
 ڭروپ A 

 ڭروپ B 

 ڭروپ C 

 ڭروپ D 

 ڭروپ E 

 ڭروپ F 

 ڭروپ G 

 ڭروپ H 

 أدوار لإقصاء لمباشر 

 مصادر 

 مزاود 


 سيت التقديرات ؤسطراليا و نيوزيلندا 2023 


تصنيف:2023 ف لكورة
تصنيف:2023 ف ؤسطراليا
تصنيف:2023 ف نيوزيلاندا
تصنيف:مقالات فيها مصدر و 3000 بايت